
 2.8.2012
 BG
 Официален вестник на Европейския съюз
 L 207/24
 РЕШЕНИЕ НА СЪВМЕСТНИЯ КОМИТЕТ НА ЕИП
 No 45/2012
 от 30 март 2012 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 9/2012 от 10 февруари 2012 г. (1)
 (2)
 Регламент (ЕО) No 1169/2009 на Комисията от 30 ноември 2009 г. за изменение на Регламент (ЕО) No 353/2008 за създаване на правила за прилагане за заявления за разрешение на здравни претенции, предвидени в член 15 от Регламент (ЕО) No 1924/2006 на Европейския парламент и на Съвета (2) следва да бъде включен в Споразумението.
 (3)
 Регламент за изпълнение (ЕС) No 321/2011 на Комисията от 1 април 2011 г. за изменение на Регламент (ЕС) No 10/2011 във връзка с ограничението по отношение на употребата на бисфенол А в пластмасови шишета за хранене на кърмачета (3) следва да бъде включен в Споразумението.
 (4)
 Регламент (ЕС) No 432/2011 на Комисията от 4 май 2011 г. за отхвърляне на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (4) следва да бъде включен в Споразумението.
 (5)
 Регламент (ЕС) No 440/2011 на Комисията от 6 май 2011 г. за разрешаване и отхвърляне на определени здравни претенции за храните, които се отнасят до развитието и здравето на децата (5) следва да бъде включен в Споразумението.
 (6)
 Регламент (ЕС) No 665/2011 на Комисията от 11 юли 2011 г. относно разрешението и отказа за разрешение на някои здравни претенции за храните, които се отнасят до намаляване на риска от заболяване (6) следва да бъде включен в Споразумението.
 (7)
 Регламент (ЕС) No 666/2011 на Комисията от 11 юли 2011 г. относно отказ за разрешение на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (7) следва да бъде включен в Споразумението.
 (8)
 Директива 2006/52/ЕО на Европейския парламент и на Съвета от 5 юли 2006 г. за изменение на Директива 95/2/ЕО относно хранителните добавки, различни от оцветители и подсладители и на Директива 94/35/ЕО относно подсладителите за влагане в храни (8), поправена в ОВ L 78, 17.3.2007 г., стр. 32, следва да бъде включена в Споразумението.
 (9)
 Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн, докато Споразумението между Европейската общност и Конфедерация Швейцария относно търговията със селскостопански продукти се прилага за Лихтенщайн, както е посочено в уводната част към глава XII от приложение II към Споразумението. Поради това настоящото решение не следва да се прилага по отношение на Лихтенщайн,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението се изменя,